1. ΑΝΑΓΚ. ΝΟΜΟΣ υπ’ αριθ. 651 της 25/27 Απρ. 1937 (ΦΕΚ Α΄ 154) Περί καταπολεμήσεως του τραχώματος και κληρονομικής συφιλίδος. Άρθρ.1.-1.Οι στρατεύσιμοι οι πάσχοντες εκ τραχώματος εν ενεργεία και άνευ επιπλοκών εκ μέρους του κερατοειδούς κατατάσσονται εις ιδίους λόχους τραχωματικών. Ο αριθμός των λόχων τούτων, η έδρα των, η σύνθεσις, η οργάνωσίς των ως και τα αφορώντα εις την θεραπείαν των ανδρών και χρησιμοποίησιν τούτων καθορίζονται δια Β.Δ/των εκδιδομένων τη προτάσει του Υπουργού των Στρατιωτικών. 2.Στρατεύσιμοι πάσχοντες εκ τραχώματος μετ’ επιπλοκών εκ μέρους του κερατοειδούς απαλλάσσονται της στρατιωτικής υποχρεώσεως θητείας. Άρθρ.2.-1.Εκάστω ιατρείω Κρατικώ, Δημοτικώ ή Κοινοτικώ ή άλλης φύσεως τοιούτω, ιδρυομένω δια την δωρεάν καταπολέμησιν του τραχώματος ή της κληρονομικής συφιλίδος ορίζεται, δι’ αποφάσεως του Υπουργού Κρατικής Υγιεινής και Αντιλήψεως, ιδία ακτίς ενεργείας. Πάντες οι εν τη ακτίνι ταύτη οικούντες είναι υπόχρεοι όπως υποστώσιν ιατρικήν εξέτασιν υπό των προϊσταμένων των ιατρείων. Οι ευρεθέντες ως πάσχοντες εκ τραχώματος ή κληρονομικής συφιλίδος είναι υπόχρεοι, όπως προσέρχωνται ανελλιπώς προς θεραπείαν εν τω ιατρείω τούτω συμφώνως ταις οδηγίαις του ιατρού. Περί των Αντιτραχωματικών ιατρείων βλ. άρθρ. 36 παρ. 4 (τόμ. 34 σελ. 15) και κατωτ. αποφ. 9070/1960. 2.Οι πάσχοντες εκ των νοσημάτων τούτων και μη επιθυμούντες να προσέλθωσι προς θεραπείαν εις τα ιατρεία ταύτα επί παίδων δε οι γονείς, κηδεμόνες ή επιμεληταί των οι μη προσάγοντες ταύτα προς θεραπείαν, οφείλουσι να παρουσιάσωσιν έγκυρον ιατρικόν πιστοποιητικόν τω προϊσταμένω του ιατρείου ότι υφίστανται ανελλιπώς θεραπείαν παρ’ ιδιώτου ιατρού, υποχρεουμένου ν’ αναφέρη δια πάσαν διακοπήν. 3.Οι πάσχοντες ούτοι, αναγράφονται εν ιδιαιτέρω καταλόγω, καλούμενοι δε εις το ιατρείον προς πιστοποίησιν της πορείας της θεραπείας των είναι υπόχρεοι όπως πάραυτα προσέλθωσι προς τούτο, άλλως υπόκεινται εις προσαγωγήν υπό της αστυνομικής αρχής. 4.Επίσης υπόκεινται εις προσαγωγήν υπό της αστυνομίας οι πάσχοντες εκ των νοσημάτων τούτων εφ’ όσον δεν δύνανται να προσκομίσωσι το υπό της παρ. 2 του παρόντος άρθρου προβλεπόμενον πιστοποιητικόν και δεν προσέρχονται οικειοθελώς προς θεραπείαν εις τα άνω ιατρεία. 5.Η αναζήτησις και προσαγωγή των κατά τας παρ. 3 και 4 του παρόντος άρθρου μη προσερχομένων προς θεραπείαν ή παρακολούθησιν της πορείας ταύτης είναι υποχρεωτική δια τας αστυνομικάς αρχάς. Άρθρ.3.-Τιμωρούνται δια προστίμου 100 έως 2.000 δραχμών ή δια κρατήσεως μιας εβδομάδος μέχρις ενός μηνός εν υποτροπή δε δι’ αμφοτέρων των ποινών: α)Οι εν τη ακτίνι δράσεως των αντιτραχωματικών ή αντιαφροδισίων ιατρείων οικούντες και ευρεθέντες πάσχοντες εκ τραχώματος ή κληρονομικής συφιλίδος και μη προσερχόμενοι προς θεραπείαν. β)Οι γονείς, κηδεμόνες ή επιμεληταί παίδων ευρεθέντων ως πασχόντων εκ τραχώματος ή κληρονομικής συφιλίδος οι μη προσάγοντες τους υπ’ αυτούς πάσχοντας παίδας προς θεραπείαν. γ)Οι υπό στοιχ. α΄ και β΄ του άρθρου τούτου όσοι δεν υποβάλλονται τακτικώς προς θεραπείαν κατά τας υποδείξεις του ιατρού του ιατρείου ή όσοι δεν προσάγουσι τακτικώς προς θεραπείαν τους υπ’ αυτούς παίδας. Άρθρ.4.-1.Εν νομοίς, επαρχίαις, υποδιοικήσεσι, δήμοις ή κοινότησιν, όπου το τράχωμα ή η κληρονομική σύφιλις ενδημούσι δύναται ο Υπουργός της Κρατικής Υγιεινής και Αντιλήψεως να επιβάλη την προσκόμισιν  εγκύρου ιατρικού  πιστοποιητικού  υγείας ή Σελ. 479 Τραχώματα 34.Ε.ι.1 μη παθήσεως εκ τραχώματος ή κληρονομικής συφιλίδος εν ενεργεία εις τους επιθυμούντας την σύναψιν γάμου. Εν τη περιπτώσει ταύτη ουδεμία άδεια γάμου, δύναται να εκδοθή εφ’ όσον οι μέλλοντες να συνέλθωσιν εις γάμου κοινωνίαν δεν προσκομίσωσι το ως άνω έγκυρον ιατρικόν πιστοποιητικόν. 2.Πιστοποιητικά μη παθήσεως εκ των δύο άνω νόσων εν ενεργεία εκδίδονται, άνευ ιατρικής αμοιβής υπό των προϊσταμένων των υπό της 1ης παραγράφου του άρθρ. 2 του παρόντος προβλεπομένων ιατρείων. 3.Ιατρός εκδίδων ψευδές πιστοποιητικόν υγείας ή μη παθήσεως εκ τραχώματος ή κληρονομικής συφιλίδος εν ενεργεία τιμωρείται κατά τας διατάξεις του Α. Νόμου υπ’ αριθ. 297 του 1936 «περί αντικαταστάσεως του άρθρ. 271α του Ποινικού Νόμου». Το άρθρ. 4 διετηρήθη εν ισχύϊ δια του άρθρ. 73 του εισαγωγικού Νόμου του Αστικού Κώδικος. Άρθρ.5.-Εις μέρη ένθα υπό των υφισταμένων διατάξεων προβλέπονται έρανοι ή άλλης φύσεως τοπικαί εισφοραί ή φορολογίαι προς καταπολέμησιν του τραχώματος και της κληρονομικής συφιλίδος, δύναται ο Υπουργός της Κρατικής Υγιεινής και Αντιλήψεως να ορίζη δι’ αποφάσεώς του Επιτροπάς εις ας ν’ αναθέτη την συμφώνως ταις εντολαίς του καταπολέμησιν των νόσων τούτων και την προς τον αυτόν σκοπόν διαχείρισιν του προϊόντος των ως άνω εράνων, φορολογιών κλπ. Άρθρ.6.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως, πάσα δε λεπτομέρεια αφορώσα την εκτέλεσιν τούτου πλήν των υπό του άρθρ. 1 προβλεπομένων κανονισθήσεται δια Β.Δ/των εκδιδομένων προτάσει του Υπουργού Κρατικής Υγιεινής και Αντιλήψεως. 